 Na RICHARD MUNGUTI MAWAKILI watano wa Pasta Ezekiel Odero ambaye akaunti 30 za kanisa lake, New Life Prayer Center and Church (NLPCC) Alhamisi walidai Serikali inawatesa wakristo. “Kufungwa kwa akaunti za kanisa hili ni dhuluma, mateso na unyanyasaji wa wakristo na serikali,” alisema wakili Danstan Omari. Omari anayemwakilisha Pasta Ezekiel Odero pamoja na mawakili Martina Suiga, Cliff Ombeta, Samson Nyaberi na Shadrack Wamboi alimweleza hakimu mkazi Ben Mark Ekhubi “wafuasi 5 milioni wa kanisa la NLPCC la Odera wanaumia na kuteseka kwa sababu ya kufungwa kwa akaunti hizo.” Bw Omari alieleza mahakama kwamba serikali ya kenya inapasa kujua na kuelewa “tangu jadi tawala mbalimbali ziliwatesa wakristo. Waliteswa lakini wakashinda dhuluma, kuuawa na kuteswa gerezani pamoja na kutiwa ndani ya mapipa ya mafuta yakichemka.” Wakili huyo alisema “Sio Odero anayeteswa bali ni wafuasi wake 5 milioni.” Wakili huyo alisema kanisa la Odero linahudhuriwa na waumini 45, 000 kila siku. Hakimu alifahamishwa kwamba waumini hao wanahitaji kuhudumiwa na wafanyakazi walioajiriwa na Pasta Odero. “Ikiwa wafanyakazi hawalipwi basi hiyo ni kuwatesa na kukandamiza haki zao,” wakili Cliff Ombeta alimweleza hakimu Alisema DCI alikaidi Kifungu 49 na 19 cha Katiba. Ombeta alisema DCI imesababisha wanafunzi 3, 000 na waumini kukosa pesa za kujikimu kimaisha.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  